Fagbevægelsen fik medhold i Arbejdsretten og har nu frit lejde til at køre en omfattende, lovlig konflikt mod Ryanair. Den kan træde i kraft allerede efter midnat på mandag. Ryanair ventes at trække stikket på basen i Danmark og dermed slippe for konflikten.

Som registreret bruger kan du overvåge emner og journalister og modtage nyhederne i din indbakke og følge din nyhedsstrøm på Finans.

Martin Flink, f. 1978, er journalist på Finans. Martin blev journalist i 2005, men var året inden med til at etablere Allers erhvervssatsning Idag/Industriens Dagblad. I 2006 skiftede han til en stilling som pressekoordinator i Dansk Industri, hvilket i 2009 blev til en lignende stilling hos Copenhagen Capacity, inden han 2011 begyndte på Jyllands-Postens erhvervsredaktion. Her har han stort set siden tiltrædelsen beskæftiget sig med arbejdsmarkeds-, erhvervs- og økonomisk politik.

Skt. Annæ Plads i det indre København var proppet med røde faner og kampråb, der brød ud i jubel, da de tre dommeres beslutning blev kendt: Fra midnat mandag den 6. juli kan fagforeninger under LO helt lovligt køre konflikt mod Ryanair. Og det har de tænkt sig at gøre.

Den konflikt vil ramme lige op til sommerferiens start, hvor Ryanairs fly ind og ud af København ikke kan få læsset bagage eller brændstof, lige som forskellige services som sikkerhedstjek og check-in.

Det skyldes, at forbund som 3F, Dansk Metal og HK har varslet sympatikonflikter med Serviceforbundet, hvor Flyverbranchens Personaleunion, FPU, der havde varslet hovedkonflikt mod Ryanair, er medlem.

FPU forklarede inden hovedforhandlingerne den 15. juni, at man havde fået en række henvendelser fra fagforeinger i andre lande til at komme ud og forklare, hvordan man kæmpede mod Ryanair. Om det sker nu, er usikkert.

Det ventes, at Ryanair helt vil skrotte planerne om en base i København. Sker det, falder fagbevægelsens grundlag for en lovlig konflikt, og dermed skal de fortsat slæbe bagage, hælde brændstof på flyene og sørge for alle de andre ting, som andre flyselskaber uden danske datterselskaber og uden overenskomst også får i Kastrup.

Ryanair kan dog også vælge at klage over arbejdsrettens afgøerlse og dermed forsinke 3F's blokade.